Vammalan seudun Voima

Vammalan seudun Voima ry (lyhenne VsV) on nykyisen Sastamalan alueella toimiva urheiluseura. Se on perustettu vuonna 1908 alun perin paikallisen VPK:n alaisuuteen. Omaksi seurakseen VsV irrottautui vuonna 1917, tuolloin nimellä Tyrvään Voima. Laajentumisten myötä myös seuran nimi on muuttunut, ensin vuonna 1962 nimeksi otettiin Tyrvään-Vammalan Voima (TyVaVo) ja lopulta vuonna 1968 käyttöön otettiin nykyinen nimi Vammalan seudun Voima.

Seuran lajivalikoimaan kuuluvat yleisurheilu ja hiihto, jotka ovat olleet seuran ohjelmassa aina. Vuosien saatossa seuran lajeina ovat olleet myös nyrkkeily, jalkapallo, pesäpallo, voimistelu, paini ja suunnistus. Omiksi seuroikseen VsV:stä ovat irrottautuneet Vammalan naisvoimistelijat, Suunta Sepot sekä Vammalan Palloseura.http://www.vammalanseudunvoima.fi/etusivu/historiaa/ 

Vammalan seudun Voimaan kuuluu seitsemän itsenäistä alaosastoa, jotka ovat Kaukolan Taimi, Kiikan Riento, Karkun Karku, Kallialan Vesa, Lopen Pojat, Salokunnan Urheilijat ja Sammaljoen Sampo. Näissä jaostoissa jäseniä on yhteensä noin 600.http://www.vammalanseudunvoima.fi/etusivu/alaosastot/  Alajaostot järjestävät itsenäisesti omaa toimintaansa, mutta edustustoiminta tapahtuu VsV:n nimissä. Pääseuralla omia jäseniä on noin 500.http://www.vammalanseudunvoima.fi/etusivu/vammalan-seudun-voima/ 

 Lähteet 

 Aiheesta muualla 
 Seuran kotisivut

Luokka:Suomalaiset hiihtoseurat
Luokka:Suomalaiset yleisurheiluseurat
Luokka:Vuonna 1908 perustetut urheiluseurat
Luokka:Sastamalalaiset urheiluseurat